Naegeles regel er en metode for å estimere termindato. Metoden bygger på funn av den tyske legen Franz Karl Naegele som ble publisert i boken ‘Lehrbuch der Geburtshuelfe’ (Lærebok i obstetrikk) i 1830. Metoden bygger på premisset om at den hyppigste observerte svangerskapsvarighetn, altså at antall dager fra første dag i siste menstruasjon og frem til fødsel, var på 280 dager. Regel går dermed ut på at man ved å telle 280 dager frem fra første dag i siste menstruasjon kan estimere termindato.I ettertid har vi gått bort fra 280 dager til fordel for 283 som har vist seg å stemme bedre for norske svangerskap. For å enkelt bruke naegeles regel selv kan man ta utgangspunkt i første dag i siste menstruasjon. Deretter legger man til 9 måneder og 10 dager (for 283 dager svangerskap). Hvis vi tar utgangspunkt i 10 januar, legger vi først til 9 måneder. Da får vi den 10-ende måneden altå oktober. Deretter legger vi til 10 dager. Termindatoen blir altså 20 oktober.